Viorica Dăncilă și ministrul sănătății, Sorina Pintea, s-au aflat vineri la Spitalul Județean Zalău. Acolo au fost așteptate de mai multe persoane, care s-au plâns de veniturile mici. Premierul i-a cerut numărul de telefon unei femei, iar aceasta a scos telefonul și i l-a înmânat, având trecut pe spate numărul de telefon. În acel moment, Dăncilă nu a observat, iar cei din jur s-au amuzat.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

Viorica Dăncilă a vorbit inițial cu un bărbat despre salariile mici, apoi a venit o femeie, care s-a plâns premierului că are venituri de 650 de lei.

- În legătură cu pensia, doamna prim-ministru...

- Ce e cu pensia?

- Eu am 6 milioane jumate.

- Este indemnizația aceea socială?

- Da. Am lucrat 15 ani în industria ușoară. Țesătorie. Și nu ne dă nici grupă, nici nimic.

- Să rămâneți să vă noteze cineva. Aveți un număr de telefon?

- Dați-mi... Nu telefonul...

- Nu telefonul, aici e pus numărul. Am înțeles, dar am întors invers.

- Să știți că noi avem toată deschiderea să rezolvăm...

- Și te duci la un medic și nici nu te bagă în seamă.

- Aici e doamna ministru, ia spuneți ce medic nu v-a băgat în seamă. Fără presă, ca să știm care e situația.